
PREFAŢA 


Cceace  m’a  îndemnat  să  fac  această  lucrare  nu  a fost  câtuşi  dc 
puţin  ambiţia  de  a fi  autor , cu  orice  preţ ; nu,  ci  am  vroit  ca 
prin  aceasta  să  aduc  un  serviciu  tutulor  acelora  cari  lucrează 
in  diferite  ocaziuni  ca  agenţi  judecătoreşti,  pentru  aducerea  la  în- 
deplinire a actelor  de  procedură  şi  a dispoziţiunilor  relative  la  ur- 
măririle mobiliare  cum^si  punerile  în  posesie  ; de  asemenea,  cred 
că  ca  va  fi  de  folos  şi  în  rezolvirea  diferitelor  contestaţii  ce  se 
ivesc  la  executări. 

De  foarte  multe  ori,  am  avut  ocazia  să  mă  conving  că  diferi- 
ţii agenţi  judecătoreşti  lucrează  în  mod  cu  totul  greşit,  fără  nici 
o ordine  ori  raţiune  juridică  şi,  natural,  în  dauna  justiţiabililor 
si  a tutulor  acelora  cari  recurg  la  oficiul  lor.  Nici  o sistemă  din 
partea  lor,  interpretare  greşită  a textului  de  lege,  puţină  scrupu- 
lozitate  şi  puţin  interes  depus ; necunoaşterea  legei  de  multe  ori, 
pe  deoparte,  concisiunea  articolelor  din  procedura  civilă,  pe  de  altă 
parte,  toate  acestea  m’au  decis  ca  să  lămuresc,  pe  cât  a fost  po- 
sibil, procedările  în  diferite  ocaziuni  în  această  materie. 

Să  nu  mi  se  zică  cum  că  cele  arătate  de  mine,  ca  motive,  ar 
fi  nişte  invenţiuni ; n’am  decât  să  arăt  un  singur  caz  pentru  a 
se  vedea  că  am  dreptate : 

Mă  găseam  într’o  primărie  din  jud.  Argeş  ; acolo  era  şi  ad- 
ministratorul de  plasă,  în  inspecţie ; cu  această  ocazie,  un  sătean 

venise  să-l  întrebe  ce  să  facă  într’o  urmărire.  Făcuse  mai  înainte 
un  sechestru  şi  vroia  să  continue  cu  lucrările ; întrebând  sătea- 
nul pe  administrator  (de  altminteri  licenţiat  în  drept)  ce  trebuc  să 
mai  facă,  cl  îi  răspunde  că  trebuc  înfiinţat  un  nou  sechestru,  de 
oarece,  cl,  trimiţând  procesul  verbal  de  sechestru  judecătorului , a- 
cesta  nu  fixase  termen  de  vânzare,  în  termenul  prescris  de  art. 
431  cotnb.  434  din  pr.  civ.,  şi  deci  sechestrul  nu  mai  există.  După 
acest  agent  urmăritor,  sechestrul  se  perimă  prin  simplul  fapt  că 
judecătorul  nu  fixează  termen  când  i se  trimite  procesul  verbal 
care  constată  aplicarea  lui. 

M’a  surprins  acest  fel  de  interpretare  şi  am  intervenit,  ară - 
tându-i  că  nu  este  aşa;  nu  ştiu  de  se  va  fi  lămurit  şi  nu  ştiu 
cum  va  fi  procedat  în  urmă,  dar  inii  închipui  că  prin  felul  acesta 
de  interpretare  multe  pagube  va  fi  adus  celor  ce  au  recurs  la  o- 
ficiul  său. 

Dacă  un  licenţiat  în  drept  şi  face  asemenea  greşeli,  mi  închi- 
pui — şi  cred  că  oricine  cu  mine  — cum  trebuc  să  procedeze  cei 
ce  nu  au  titluri,  dintre  agenţii  urmăritori. 

Pc  lângă  acestea,  de  foarte  multe  ori  am  fost  întrebat  asupra 
diferitelor  chestiuni  de  procedare  de  către  mulţi  magistraţi,  de  a 
cărora  capacitate  juridică  nu  se  îndoeşte  nimeni  cu  toate  acestea. 

Prin  actuala  lege  a judecătoriilor  de  ocoale  li  s’au  dat  atri- 
buţiuni  de  agenţi  urmăritori  şi,  cu  ocazia  exercitărei  acestui  oficiu, 
mulţi  mi- au  declarat  că  s’au  găsit  în  situaţia  neplăcută  a în- 
cepătorilor şi  a tutulor  acelora  cari  nu  cunosc  partea  practică  a 
procedărei,  mecanismul  ei  ca  să  zic  mai  bine. 

Deşi  cunoşteau  prea  bine  principiile  de  drept,  totuşi  s’au  găsit 
cu  totul  streini  la  faţa  locului  şi  cu  ocazia  dresărei  procesului 
verbal. 

Dc  altminteri , multe  persoane  cu  cari  am  vorbit,  capacităţi  în 
materia  dreptului,  au  recunoscut  lipsa  unui  tratat  teoretico -prad ic 
ca  să  se  îndrumeze,  fără  călcarea  legei,  pe  cât  e posibil,  dife- 
riţii agenţi  urmăritori  întru  exercitarea  oficiului  lor. 

Pradicitatea  acestei  lucrări  m’a  determinat  să  înlătur,  pe  cât  a 
fost  posibil,  termenii  juridici  usitaţi  — cunoscuţi  de  altminteri  de 

jurişti  — şi  am  căutat  să  fiu  cât  mai  mult  pe  înţelesul  tutulor, 
întrucât  această  lucrare  se  adresează  şi  unei  categorii  de  per- 
soane cari  sunt  streine  de  aceste  dicţiuni. 

La  fine  am  adăogat  şi  un  indice  alfabetic  care  să  ajute  foarte 
mult  la  cercetarea  tratatului,  fără  multă  greutate. 

Nu  zic  că  am  făcut  o lucrare  completă  sau  perfectă ; din  con- 
tră, e posibil  să  am  multe  lacune  şi  erori  şi  aceasta  provine  de 
acolo  că,  cu  ocazia  strângerei  materialului  necesar  unei  asemenea 
lucrări,  m’atn  găsit  în  situaţia  neplăcată  de  a constata  că  nu 
prea  am  avut  de  unde  să  culeg  câte  ceva.  Am  cercetat  diferiţi 
autori  streini,  români,  desbaterile  parlamentare  dela  1900,  bule- 
tinul casaţiei  dela  1900  încoace  şi  mfam  convins  că  partea  prac- 
tică a execuţiei  silită  mobiliară,  şi  punerile  în  posesie  — nu  mai 
vorbesc  de  executarea  obştilor  — , este  foarte  puţin  tratată  şi  a- 
ceasta  întâmplător. 

M’am  referit  numai  la  jurisprudenţele  casaţiei,  de  oarece  am 
crezut  că,  ele  fiind  mai  constante,  se  pot  impune  prin  autorita- 
tea lor. 

M’aşi  fi  referit  mai  mult  şi  la  jurisprundenţele  celorlalte  ins- 
tanţe, dar  o păţanie  a mea  de  pe  când  profesam  avocatura  pe 
lângă  instanţele  din  Bucureşti,  m’ a făcut  să  mă  gândesc  în  tot- 
deauna că  nu  toţi  dintre  cei  ce  aplică  legile  le  iau  în  scamă  (ju- 
risprudenţele) aşa  de  mult. 

Mă  dusesem  în  1906  la  o judecătorie  din  judeţul  Ilfov  şi  mi 
s’a  ridicat  un  incident  de  amânare. 

Pe  când  combăteam  incidentul  cu  nişte  jurisprudenţe  clare  de 
ale  casaţiei  şi  le  citeam  înaintea  judecătorului,  care  azi  este  mutat 
în  Bucureşti,  acesta  nici  nu  mă  lasă  ca  să  termin  pledoaria  şi-mi 
spune : 

«Ce  Casaţie,  Domnule  ? Judecata  respinge  incidentul  !» 

Numai  decât  mi-am  reamintit  de  răposatul  profesor  de  drept 
Tocilescu,  când  vorbea  despre  jurisprudenţe  la  cursuri,  şi  am  con- 
statat cu  multă  părere  de  rău  că  nişte  hotărâri  ale  unei  aşa  de 
înalte  instituţiuni  pot  fi  înlăturate,  cu  dispreţ  chiar,  de  ori  şi  cine. 

Că  nu  s’a  dat  vreo  importanţă  multiplelor  chestiuni  de  execu - 
ţie  silită  e şi  constatarea  ce  am  făcut-o  că  înalta  Curte  de  Ca- 
saţie a avut  foarte  puţin  a se  pronunţa  asupra  lor.  Eu  insă  care 
am  fost  în  contact  cu  partea  practică  a lor  şi  care  m’am  isbit  de 
dificultăţi  vădite , am  crezut,  pentru  uşurarea  celor  ce  vor  întâm- 
pina aceleaşi  greutăţi  ca  şi  mine , că  trebuesc  lămurite  pe  cât  e cu 
putinţă. 

Rog  să  fiu  ertat  că  eu,  un  necunoscut  practician  în  materia 
dreptului,  am  avut  curajul  să  emit  unele  păreri  ori  să  combat  pe 
altele  dintre  cele  ce  mulţi  jurişti  vor  fi  având. 

Cred  că  intenţia  dela  care  am  pornit,  făcând  această  lucrare,  va 
fi  suficientă  pentru  a demonstra  că  nu  am  căutat  câtuşi  de  pu- 
ţin de  a nesocoti  părerile  acelora  cari  în  -materia  dreptului  au 
multă  trecere,  ci,  din  contră,  am  căutat  şi  eu  a fi  folositor  ace- 
leaşi materii,  după  cât  am  putut  şi  după  cât  practica  mi-a  fă- 
cut convingerea. 

Am  credinţa  că  munca  mea,  pornind  dela  intenţiile  cele  mai 
altruiste,  va  fi  recunoscută  că  n’a  urmărit  decât  a răscoli  sub- 
straturile cele  mai  necercetate,  mai  nesigure  şi  mai  dis considerate 
ale  proccdurei  civile,  ca  o încercare  de  a face  mai  cu  temeiu  ju- 
ridic procedarea  în  asemenea  materie. 

Mi  se  vor  face  şi  multe  critici ; acesta  nu  va  fi  un  rău  căci 
din  discuţie  ese  lumină  şi  acelaş  lucru  doresc  şi  eu  împreună  cu 
cei  ce  vor  cât  mai  multă  lămurire  în  această  materie.  Voiţi  fi  mân- 
gâiat însă  că  am  putut  provoca  luminarea  unor  chestiuni  cari 
până  acum  au  fost  totdeauna  trecute  cu  vederea. 

N’am  adoptat  sistemul  formularelor  pentrucă  îl  găsesc  ca  fiind 
ceva  fără  viaţă,  căci  el,  în  loc  de  a cultiva  pe  agentul  judecăto- 
resc, mai  mult  îl  încurcă,  de  oarece  formularele  nu  pot  prevedea 
toate  cazurile  câte  se  pot  ivi  la  o executare. 

Eu,  din  contră,  am  căutat  să  fac  din  agent  un  judecător  al 
situaţiei,  un  judecător  bazat  pe  lege,  nu  pe  inspiraţie,  impulsiune 
şi  alte  manifestări  de  ale  neştiinţei. 

Azi  se  obicinueşte  a se  crede  că  rolul  agentului  judecătoresc  nu 
este  decât  a executa  ordinul  ce  i se  dă,  întocmai  cum  execută  sol- 


